Nemət Cavadlı

Nemət Cavid oğlu Cavadlı () — Azərbaycan Silahlı Qüvvələrinin giziri, Aprel döyüşləri iştirakçısı, İkinci Qarabağ müharibəsi şəhidi.

 Həyatı 
Nemət Cavadlı 1995-ci il iyunun 3-də İmişli şəhərində anadan olub.

2001-ci ildə N.Nərimanov adına 1 saylı hümanitar–fənlər təmayüllü məktəb–liseyə daxil olmuşdur. 2012-ci ildə məzun olmuşdur. 2013–2014-cü illərdə Bakı şəhərində hərbi xidmətdə olmuşdur.

2015-ci ildə gizirlik kursuna daxil olmuşdur. Kursu bitirdikdən sonra Qusar rayonunda gizir kimi hərbi fəaliyyətə başlamışdır.

 Hərbi xidməti 

Nemət Cavadlı 2016-cı ilin Aprel döyüşlərində iştirak etmişdir.

Azərbaycan Ordusunun Xüsusi Təyinatlı Qüvvələrinin giziri olan Nemət Cavadlı 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün təmin olunması üçün başlanan İkinci Qarabağ müharibəsi zamanı Füzulinin, Cəbrayılın, Kəlbəcərin və Şuşa şəhərinin azadlığı uğrunda gedən döyüşlərdə iştirak etmişdir. Nemət Cavadlı noyabrın 1-də Şuşanın azad edilməsi zamanı şəhid olub.

Azərbaycanın ərazi bütövlüyünün bərpa edilməsində xüsusi xidmətlərinə və işğal olunmuş ərazilərin azad olunması zamanı düşmənin məhv edilməsi üzrə qarşıya qoyulmuş döyüş tapşırığını yerinə yetirən zaman göstərdiyi qəhrəmanlıq nümunəsinə görə, həmçinin hərbi qulluq vəzifəsini yerinə yetirən zamanı igidliyin və mərdliyin nümayiş etdirilməsinə görə Azərbaycan Prezidenti İlham Əliyevin 09.12.2020-ci il tarixli Sərəncamına əsasən Nemət Cavadlı ölümündən sonra "Qarabağ" ordeni ilə təltif edildi.

Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Nemət Cavadlı ölümündən sonra "Vətən uğrunda" "Xocavəndin azad olunmasına" görə " Kəlbəcərin azad olunması"görə "Cəbrayıl azad olunması"görə "Füzulinin azad olunmasına "görə "Şuşanın azad olunmasına "görə "Şücaətə görə" medalları ilə təltif edilib.

 Təltifləri 
 50px (26.06.2018) — "Azərbaycan Ordusunun 100 illiyi" yubiley medalı
50px (09.12.2020) — "Qarabağ" ordeni (ölümündən sonra)
 50px (15.12.2020) — "Vətən uğrunda" medalı (ölümündən sonra)
class=ve-pasteProtect|50px (24.06.2021) — "Xocavəndin azad olunmasına görə" medalı (ölümündən sonra)
 50px (24.06.2021) — "Kəlbəcərin azad olunmasına görə" medalı (ölümündən sonra)

 İstinadlar 

Kateqoriya:Aprel döyüşləri iştirakçıları
Kateqoriya:İkinci Qarabağ müharibəsində Azərbaycan tərəfdən həlak olanlar